Den Vest-Sjællandske Avis, 1817-07-24
Ogsaa i England trøster man nu den trængende Almue med de gode Udsigter til den Overflødighed, som en riig Høst tilbyder, dog staaer den frie Jndførsel af Kornvarer for det første aaben til den 14de November. Den 9de Juli døde Hertugen af Northumberland, 75 Aar gammel, i de 20 sidste Aar kunde han formedelst Podogra slet ikke giøre nogen Brug af sine Been. – J Parlementets Møder, som nu nærme sig til deres Ende, er bleven forhandlet om, at afskaffe de saakaldte Blodpenge, eller Betalingen af 10 engelske Skilling, som Politiebetienterne faae for hvert Menneske, som de arrestere, og som har givet Anledning til store Misbrug. Forbrydernes Antal tiltager forresten frygteligt i England, i Nevgate sidde i Aar allene 1281 Drenge arresterede, ingen af dem er over 16 Aar gammel. - Ved det kraftfulde System, som Ministeriet nu følger, for at holde den offentlige Rolighed vedlige, ved det Princip som er antaget, ikke at nedsætte Skatterne til Stats-Creditorernes Skade; og ved den Vanskelighed som den nu er forbundet med i England, at anbringe fordeelagtigt de store Pengemasser, som ere i Omløb i Landet, paa en Tid paa hvilken alle Søefarende Nationer søge at deele Handelen med Englænderne, og hvorved alle Speculationer blive stedse tvivlsommere; blive Begierligheden efter at anbringer sine Penge i de offentlige Fonds bestandigt større; Statens Credit voxer uafladeligt, og de Consoliderede Fonds ere stegne over 80. Man paastaaer forresten, at denne overordentlige Stigen af Stocks, er for en Deel ogsaa grundet i en Speculation af en Mængde Stockjobbers, som nogle jødiske Handelshuse først har begyndt, og som gaaer ud paa ved alle konstige Midler, at drive Stocks i Veiret, for siden naar Priserne blive ret høie, at sælge efterhaanden deres Forraad til en overdreven Betaling; det er imidlertid aldrig noget ret godt Tegn i et Land, naar Kiøb og Salg af Statspapirer bliver til en almindelig Handels-Speculation. Tierney, som er det Medlem af Oppositionen, som har den største Jndsigt i Financefaget, har meddeelt interressante Oplysninger til Skatkammer-Cantsleren Budget. Man seer deraf at heele Statsudgifternes Beløb udgiør 66 Millioner Pund Sterling for i Aar; ved de permanente Taxer, indkommer kun 44 Millioner til dens Bestridelse. Resten maae dækkes ved overordentlige Jndtægts=Kilder eller ved Laan; laanet forskydes af Banken, og Sikkerhed anvises denne i det synkende Fonds Jndtægts-Kilder; men naar dettes Resourcer optages, saa hæves tillige Midlerne til National-Gieldens Afbetaling, kan England i Tiden bestaae derved spørges der, især hvis Jndtægts=Kilderne for den funderede Gield skulde formindskes: Visheden om, at Ministeriet i et saadant Tilfælde vil hielpe sig med nye Skatter, holder den offentlige Credit vedlige. Man seer at Englands Statsbestyrelse svæver imellem to modsatte Systemer, ligesom to farlige Klipper; det ene at holde den politiske Storhed og den offentlige Credit vedlige, ved at lade Taxerne være usvækkede, og at betale Renterne af National Gielden nøiagtigt; men hvorved de lavere Classer besværes, og den almindelige Dyrhed vedvarer, og den anden at svække de to første, og at afdrage de Formuendes Hengivenhed for Regieringen ved at lette Folkets Byrder og nedsætte Renterne af Gielden. Gives der ingen Middelvei at finde til Statskibets Styrelse, mellem to saa farlige Klipper, den gives; men vi ville overlade det til vor Tidsalders politiske Propheter, at giette den.